Tom Oddby

Tom Wittenberg Oddby (født 1950) er utdannet historiker og var i perioden 2015-2019 styreleder i Arkivforbundet. Tom Oddby har undervist i arkivfag ved Arkivakademiet ved Høyskolen i Lillehammer. Oddby har blant annet bakgrunn som fylkesarkivar i Akershus Fylkeskommune, og var byarkivar i Drammen byarkiv fra 2005 til april 2019. Fra april 2019 til desember 2020 var Oddby avdelingsdirektør for publikumsavdelingen i Arkivverket. Fra 1. januar 2021 er Oddby direktør for Buskerudmuseene.

Tom Oddby har engasjert seg politisk og var vara til kommunestyret for Bygdelista 2015–2019, nestleder hovedutvalget for undervisningssektoren 2017–2019, styremedlem i eierstiftelsen Sigdal museum og Folkemusikksenteret i Buskerud 2015–2019, vara til kommunestyret 2019–2023 for Venstre og vara til hovedutvalget for kultur, idrett og livsglede. I perioden 2023–2027 er han kommunestyrerepresentant og gruppeleder for Venstre, samt nestleder i hovedutvalget for familie og oppvekst. Oddby var lokallagsleder i Modum Venstre fra januar 2019 til januar 2024. 

 Referanser 

Kategori:Museumsdirektører
Kategori:Norske arkivarer